CELEX: 62007CJ0559
Language: sk
Date: 2009-03-26
Title: Rozsudok Súdneho dvora (tretia komora) z 26. marca 2009. # Komisia Európskych spoločenstiev proti Helénskej republike. # Nesplnenie povinnosti členským štátom - Sociálna politika - Článok 141 ES - Rovnosť odmeňovania pracovníkov mužského a ženského pohlavia - Vnútroštátny režim súkromných a vojenských dôchodkov - Rozdiel v zaobchádzaní z hľadiska dôchodkového veku a minimálnej požadovanej služby - Odôvodnenie - Nedostatok. # Vec C-559/07.

Rozsudok Súdneho dvora (tretia komora) z 26. marca 2009 – Komisia/Grécko
      (vec C‑559/07)
      „Nesplnenie povinnosti členským štátom – Sociálna politika – Článok 141 ES – Rovnosť odmeňovania pracovníkov mužského a ženského pohlavia – Vnútroštátny režim súkromných a vojenských dôchodkov – Rozdiel v zaobchádzaní z hľadiska dôchodkového veku a minimálnej požadovanej služby – Odôvodnenie – Nedostatok“
      1.                     Sociálna politika – Pracovníci mužského a ženského pohlavia – Rovnosť odmeňovania – Článok 141 ES – Účinky rozsudku Súdneho
            dvora konštatujúceho diskrimináciu (článok 141 ES) (pozri bod 26)
      2.                     Sociálna politika – Pracovníci mužského a ženského pohlavia – Rovnosť odmeňovania – Odmena – Pojem – Režim starobných dôchodkov
            úradníkov (článok 141 ES) (pozri body 42, 44, 46, 47, 49, 50, 55, 60)
      3.                     Sociálna politika – Pracovníci mužského a ženského pohlavia – Rovnosť odmeňovania – Režim starobných dôchodkov úradníkov (článok
            141 ES) (pozri body 62, 66 – 68)
      Predmet
      
         
               Nesplnenie povinnosti členským štátom – Porušenie článku 141 ES – Porušenie zásady rovnosti odmeňovania pracovníkov mužského
                  a ženského pohlavia – Vnútroštátny režim súkromných a vojenských dôchodkov upravujúci dôchodkový vek v závislosti od pohlavia
               
            Výrok
      
         
                  1.
               
               
                  
               
               
                  	Helénska republika si tým, že ponechala v platnosti ustanovenia upravujúce rozdiely medzi pracovníkmi mužského a ženského
                     pohlavia z hľadiska dôchodkového veku a minimálnej požadovanej služby podľa gréckeho zákonníka súkromných a vojenských dôchodkov
                     zavedeného dekrétom prezidenta č. 166/2000 z 3. júla 2000 v znení uplatniteľnom na predmetnú vec, nesplnila povinnosti, ktoré
                     jej vyplývajú z článku 141 ES.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.